28.8.2023

|  |  |  |  |
| --- | --- | --- | --- |
| Yksikkö: | 142021 Infektio- ja sairaalahygieniaksikkö | Hoito- ja tutkimusohje | Julkinen |

|  |  |
| --- | --- |
| Otsikko: | **Difteriaepäily -lyhyt toimintaohje** |
| Laatija(t): | Vänttinen, Markku |
| Vastuuhlö: | Koivula, Irma |
| Hyväksyjä: | Koivula, Irma |
| Kuvaus: | Toimenpiteet, joita kurkkumätäepäily edellyttää |

**KURKKUMÄTÄEPÄILY**

Kurkkumätää tulisi Suomessa epäillä, kun rokottamattomalla tai puutteellisesti rokotetulla lapsella tai aikuisella todetaan rajuoireinen/poikkeava nielutulehdus etenkin, mikäli samalla todetaan kaulan alueen turvotus. Epäilyä vahvistaa edeltävä (10 vrk) matkustus korkean riskin alueelle (Itä-Eurooppa, Afrikka, Lähi-itä, Etelä- ja Kaakkois-Aasia, Etelä-Amerikka) tai lähikontakti kyseisillä alueilla oleskelleeseen henkilöön. Kurkkumätä on yleisvaarallinen tartuntatauti, mikä mahdollistaa myös tahdosta riippumattomat eristämistoimet (tartuntatautilääkärin tekemä hallintopäätös).

Kurkkumätäbakteeri voi aiheuttaa lieväoireisen streptokokkiangiinaa muistuttavan nielutulehduksen myös asianmukaisesti rokotetulle henkilölle.

**EPÄILTY TAI VARMISTETTU KURKKUMÄTÄPOTILAS**

* [pisara](https://ims.pshyvinvointialue.fi/servlet/doc/232/approved/file)- ja [kosketusvarotoimet](https://ims.pshyvinvointialue.fi/servlet/doc/237/approved/file), yhden hengen huone
* konsultoi korva- ja infektiolääkäriä
* ota difteriaviljely nielusta (1254 CodiVi ja 1826 CodiNhO)
* näytteenotto-ohje Islabin ohjekirjasta näytteenotto-ohje: <http://webohjekirja.mylabservices.fi/ISLAB/index.php?test=1254>)
* ota verinäyte vasta-ainemääritystä varten (1253 S -CodiAb)
* ohje antibioottien ja antitoksiinin käytöstä ja annostelusta löytyy THL:n ohjeessa (linkki alla)

**ETSI LÄHIKOHTAKTIT**

* kartoita alustavasti lähikontaktit 10vrk ajalta ennen oireiden puhkeamista
* tarkempi tartunnanjäljitys tehdään pääsääntöisesti virka-aikana
* ota yhteys terveyskeskuksen tartuntataudeista vastaavaan lääkäriin ja päivystysaikana terveyskeskuspäivystäjään
* lähikontaktit ohjataan näytteenottoon ja heille aloitetaan antibioottiprofylaksi
* lähikontaktien rokotustilanne selvitetään ja lähikontakteille annetaan yksi tehosteannos difteriatoksoidia sisältävää rokotetta, ellei henkilö ole jo saanut aiemmin täyden perussarjan ja viimeisimmästä difteriarokotuksesta on alle 12 kuukautta aikaa.
* lähikontakteja ohjeistetaan seuraamaan kurkkumätään viittaavien oireiden ilmenemistä
* lähikontaktit ohjeistetaan välttämään kontakteja, kunnes näytevastaukset ovat valmistuneet ja antibioottihoidon aloituksesta on kulunut yli 2vrk, riskityössä pidempään (ks. THL:n toimenpideohje)

[THL:n toimenpideohje torjuntatoimista kurkkumätätapausten yhteydessä](https://thl.fi/documents/533963/0/Toimenpideohje_difteria_pdf.pdf/23b8ccc4-4e28-f25a-1849-05d11933992e?t=1576668372745)